Tisztelt Magyar Infektológiai és Klinikai Mikrobiológiai Társaság!

Magyar Vöröskereszt ifjúsági szervezete, az idén **100 éves Magyar Ifjúsági Vöröskereszt (MIVK)** már közel két évtizede foglalkozik **HIV/AIDS prevencióval**, versenyeken, illetve kortárs-felkészítési tevékenységeken keresztül. Ezáltal a december 1-i AIDS világnap mindig is kiemelt fontosságú dátum volt számunkra, amikor is minden évben megrendezésre került valamiféle, a világnappal kapcsolatos program. Sajnos a tavalyi év során a járványhelyzet miatt központi rendezvény nem valósulhatott meg, azonban ezen idén szeretnénk változtatni.

Ezért az MIVK december 1-jén, Budapesten egy AIDS világnapi **szakmai konferenciát szervez**. A konferencia célja az, hogy szakmai partnerszervezetekkel és szakértőkkel közösen, a lakosság számára nyitott módon legyen lehetőség ismereteket megosztani a HIV/AIDS magyarországi helyzetével, előítéletekkel, stigmatizációval, prevenciós tevékenységekkel, illetve a fertőzés elleni küzdelem jövőbeli céljaival kapcsolatban. Ezek mellet fontos célunk még az, hogy a COVID-19 járvány árnyékában ne szoruljon háttérbe a HIV/AIDS elleni küzdelem, és ne folytatódhasson az a trend, ami miatt—mint sok más betegség esetben— oly sok fertőződés marad detektálatlanul.

Erre a konferenciára szeretnénk tisztelettel**meghívni a szervezet képviselőit**, a konferencia egyik, az **aktuális hazai és globális HIV járványhelyzetről és annak prevenciójáról szóló kerekasztal beszélgetésére**. A konferencia két kerekasztal beszélgetésből áll, ahol a különböző releváns szervezetek és szakértők a saját szemszögükből beszélhetnének a betegséggel kapcsolatos témákról.

A konferencia **Budapesten** kerül megrendezésre hibrid formában **december 1-jén 14 órai kezdettel,** és várhatóan 18:30-ig tartana.  Az online részvételre természetesen biztosítunk lehetőséget (várhatóan a Teams felületén).

Részvételi szándékukat kérem, ezen az e-mail címen jelezzék, **legkésőbb november 26-ig**!

Csatolva küldöm a kerekasztal beszélgetés programvázlatát, melyben minden olyan téma szerepel, amit várhatóan érintenénk.

Bármely kérdés/kérés esetén kérem, keressen bizalommal!

Megtisztelő részvételükben bízva, üdvözlettel,

**Halász Bálint**

**Ifjúsági Referens/Youth Program Coordinator**

**Magyar Vöröskereszt Országos Igazgatóság**

**Hungarian Red Cross**

+36 70 933 8671 | [balint.halasz@voroskereszt.hu](mailto:balint.halasz@voroskereszt.hu)

[www.voroskereszt.hu](http://www.voroskereszt.hu)

1051 Budapest, Arany János utca 31.